Jevgeni Aunapu

Jevgeni Aunapu (vene keeles Аунапу, Евгений Михайлович; (21. aprill 1934 Akmolinsk, Kasahhi NSV NSV Liit – 8. mai 1999) oli eestlasest Nõukogude Liidu sõjaväelane (kindralleitnant). 

Jevgeni Aunapu sündis 1934. aastal Akmolinskis Kasahhi NSV-s. Isa Mikk Aunapu oli pärit Pärnumaalt ja ema Ljubov Jegorova Smolenskimaalt. 

1944. aastast oli Saratovi suvorovlaste sõjakooli (vene k. Саратовское Суворовское военное училище) kasvandik. 1953. aastal lõpetas Moskvas jalaväekooli ja hiljem õppis Lenini-nimelises sõjalis-poliitilises akadeemias ja Uurali pedagoogikainstituudi ajalooteaduskonnas. 

Jevgeni Aunapu teenis Baltikumis, Ukrainas, Leningradis, Taškendis, Saksamaal, Tšehhoslovakkias ja Afganistanis poliittöötajana. 1979–1983 Põhja-Kaukaasia sõjaväeringkonna 31. armeekorpuse komandörФеськов Виталий Иванович, Голиков Валерий Иванович, Командиры  31-го Особого стрелкового (армейского) корпуса в 1944–1992 гг., Вооруженные Силы СССР после Второй Мировой войны: от Красной армии к Советской, Страница 412, Gruusia NSV-s. Afganistanis Afganistani armee poliitilise peavalitsuse ülema asetäitja – NSV Liidu sõjaliste nõunike grupi poliitosakonna ülemАУНАПУ ЕВГЕНИЙ МИХАЙЛОВИЧ. ВЫПУСКНИКИ – ГОРДОСТЬ И СЛАВА Саратовское Суворовское военное училище, kadet.ru  (vaadatud 05.01.2025).

16. veebruarist 1979 ülendatud kindralmajoriks. 29. oktoobrist 1984 kindralleitnantАунапу Евгений Михайлович, elita-army.ru (vaadatud 05.01.2025).

Jevgeni Aunapu oli Vene NFSV Ülemnõukogu XI koosseisu saadik (1985–1987), Krasnodari kraist.

Aastatel 1987–1991 oli kindralleitnant Jevgeni Aunapu Tallinna Ehitusvägede Kõrgema Poliitilise Sõjakooli ülem. 

Errumineku järel oli sõjaväepensionär Tallinnas.

Jevgeni Aunapu suri 8. mail 1999. 2022. aastal maeti ta ümber VenemaaleАунапу Евгений Михайлович. 21 апреля 1934 г – 8 мая 1999 г.

Viited

Kirjandus
Harri Jõgi, “Eesti soost kindralid. Teatmik”, Kirjastus Sisekaitseakadeemia, 1999, lk 34

 Välislingid 
 Kindralleitnant Jevgeni Aunapu, Eesti Sõjamuuseum – Kindral Laidoneri Muuseum KLM ET 1800:107/2 F

Kategooria:Nõukogude Liidu sõjaväelased
Kategooria:Nõukogude Liidu kindralid
Kategooria:Punalipu ordeni kavalerid
Kategooria:Tööpunalipu ordeni kavalerid
Kategooria:Punatähe ordeni kavalerid
Kategooria:Sündinud 1934
Kategooria:Surnud 1999